**Αθήνα:** 04.02.2021

**Αρ. Πρωτ.:** 167

**ΔΕΛΤΙΟ ΤΥΠΟΥ**

**Ε.Σ.Α.μεΑ.: Για την ένταξη των προσφύγων με αναπηρία - Συνάντηση Βαρδακαστάνη - Βούλτεψη**

Σε συνάντηση του προέδρου της ΕΣΑμεΑ Ιωάννη Βαρδακαστάνη και του επιστημονικού στελέχους της ΕΣΑμεΑ Εβελίνας Καλλιμάνη με την υφυπουργό του υπουργείου Μετανάστευσης αρμόδια για την ένταξη των προσφύγων Σοφία Βούλτεψη, συζητήθηκαν την Τετάρτη 3 Φεβρουαρίου οι πιθανές πολιτικές ένταξης των προσφύγων με αναπηρία.

Η υφυπουργός ανέπτυξε τον σχεδιασμό του υπουργείου για την κοινωνική ένταξη των προσφύγων με αναπηρία και χρόνιες παθήσεις, συμπεριλαμβανομένων των ανάπηρων πολέμου και των θυμάτων βασανιστηρίων, που διατελούν υπό καθεστώς αιτούντων ή δικαιούχων διεθνούς προστασίας.

Από μέρους της ΕΣΑμεΑ παρουσιάστηκαν αναλυτικά όλες οι πρωτοβουλίες και τα προγράμματα που έχει υλοποιήσει σχετικά με την προστασία των προσφύγων με αναπηρία ή/και χρόνιες παθήσεις, τονίζοντας ταυτόχρονα την ανάγκη ενός ολοκληρωμένου σχεδιασμού πολιτικών και μέτρων κοινωνικής ένταξης.

Η συνάντηση ολοκληρώθηκε με την από κοινού δέσμευση για άμεση συνεργασία για την καθολική συμπερίληψη των προσφύγων με αναπηρία ή/και χρόνιες παθήσεις, υπό το πρίσμα της προώθησης μιας κοινωνίας ισότιμης για όλους.

Φωτογραφίες από τη συνάντηση στα [κοινωνικά δίκτυα](https://www.facebook.com/ESAmeAgr) της ΕΣΑμεΑ.

**Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.**

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**  Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |